Public procurement notice: Prior Information Notice Without Call For Competition
Published: 2024-07-01
Buyer: Järvenpään kaupunki
Country: FI
Region: FI1B1
Contract type: Services
CPV classification: 85120000: Medical practice services
Submission deadline: 2024-09-08

Technical requirements: Keski-Uudenmaan työllisyyspalvelut toteutetaan vastuukuntamallilla Järvenpään kaupungin toimiessa vastuukuntana alkaen 1.1.2025. Muut kunnat Keski-Uudenmaan työllisyysalueella ovat Hyvinkää, Nurmijärvi, Mäntsälä, Tuusula ja Pornainen. 

Järvenpään kaupunki valmistelee työllisyyspalveluille hankintaa työkyvyn arvioinnista, jota toteutetaan erilaisin tutkimuksellisin menetelmin. Palvelu toteutetaan asiantuntija-arviointina (Laki julkisesta työvoima- ja yrityspalvelusta, 4 luku 2 §). Palvelun tavoitteena on tukea henkilöasiakkaiden palveluprosessia ja selvittää asiakkaan työ- ja toimintakykyä suhteessa hakuammattiin tai suhteessa suunniteltuun koulutukseen. Palvelu koostuu esimerkiksi neuropsykologin, psykiatrin, neurologin, fysiatrin tai  muu erikoislääkärin toteuttamista työkyvyn arvioinneista. 

Hankittavia ostopalveluina tuotettuja työkyvyn arviointeja voidaan hankkia terveydenhuollon yksiköiltä, kuntoutuslaitoksilta, tai esim. yksittäisiltä asiantuntijoilta asiakkaille, joilla on sellainen diagnosoitu vamma tai sairaus, jonka arvioidaan vaikuttavan mahdollisuuksiin saada työtä. Työkyvyn arvioinnista saatava tieto täydentää käytettävissä olevaa tietoa ja auttaa näin asiantuntijoita asiakkaan työllistymistä edistävien palvelujen suunnittelussa. Henkilöasiakas taas saa tietoa työ- ja toimintakyvystään, mikä edesauttaa työllistymisen mahdollisuuksien tai koulutukseen hakemisen edellytysten selkiintymistä.

Järvenpään kaupunki kutsuu hankinnasta kiinnostuneita ilmoittautumaan markkinavuoropuheluun hankinnan valmisteluun liittyen. Tavoitteena on julkaista hankintailmoitus syys-lokakuussa, jolloin markkinavuoropuhelu käytäisiin elokuusta syyskuuhun. Hankintayksikkö ei toimita tässä vaiheessa ennakkomateriaalia. Suunnitelmissa on lähettää myöhemmin tietopyyntö, jossa palveluntuottajilla on mahdollisuus kommentoida tarjouspyyntöasiakirjoja. Tilaaja varaa oikeuden pyytää tietopyyntöön saamiensa vastausten perusteella soveltuviksi katsomansa palveluntuottajat tarkempiin hankintaa koskeviin keskusteluihin.

Tätä hankintaa valmistelee Tuusulan kunta Järvenpään kaupungin ollessa hankintayksikkö. Markkinavuoropuhelusta vastaa Tuusulan kunnan hankintapäällikkö. Ilmoittautuminen (yrityksen nimi, henkilön nimi/nimet ja yhteystiedot) pyydetään ilmoittamaan sähköpostitse osoitteeseen hankinnat@tuusula.fi. 

Tämä ilmoitus ei ole hankintailmoitus tai tarjouspyyntö, vaan kutsu markkinavuoropuheluun mahdollisille hankinnasta kiinnostuneille tarjoajille. Markkinavuoropuhelu ei sido Keski-Uudenmaan Työllisyyspalveluita eikä hankinnasta kiinnostuneita markkinatoimijoita hankintaan.

Markkinavuoropuhelun tarkoituksena on kartoittaa markkinoilla olevia eri vaihtoehtoja ja saada tarkempi käsitys siitä, miten mm. hankinnan kohteet ja tarjoajia koskevat vaatimukset kannattaisi tarjouspyynnössä määritellä.
Keski-Uudenmaan kunnat: Järvenpää, Hyvinkää, Nurmijärvi, Mäntsälä, Tuusula ja Pornainen.
Hankinta todennäköisesti jaetaan osakokonaisuksiin neuropsykologin, psykiatrin, neurologin, fysiatrin tai  muu erikoislääkärin toteuttamista työkyvyn arvioinneista. Osakokonaisuudet muodostetaan hankinnan edetessä.
Keski-Uudenmaan kunnat: Järvenpää, Hyvinkää, Nurmijärvi, Mäntsälä, Tuusula ja Pornainen